钦定古今图书集成/理学汇编/学行典/第212卷 > 李然
## 钦定古今图书集成/理学汇编/学行典/第212卷 > 李然

按《福宁州志》：“李然，字子炎，州三十五都人。自幼孝谨，
父每入城，必出二三里迎之。父虽暮未返，然亦不归。
弱冠时，父患臀疮，苦甚，然昼夜侍左右，供饮食，遍求
医药脓汁，手敬承之。父病笃，割股肉和粥，父食之，轻
爽。数日，父没。母晚年病痹，八九年扶持浣涤不少懈。
及没，躬负土石营葬。”